CELEX: 52011PC0601
Language: mt
Date: 2011-09-26
Title: Proposta Konġunta għal REGOLAMENT TAL-KUNSILL li jemenda r-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja

|
			
		
		
		52011PC0601
		
			Proposta Konġunta għal REGOLAMENT TAL-KUNSILL li jemenda r-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja /* KUMM/2011/0601 finali - 2011/0259 (NLE) */
			
				
		
		
			
			   	MEMORANDUM TA' SPJEGAZZJONI
(1)              
Fit-2 ta' Marzu 2011, il-Kunsill
adotta r-Regolament (UE) Nru 204/2011 dwar miżuri
restrittivi fid-dawl tas-sitwazzjoni fil-Libja, u sabiex jagħti effett
għar-Riżoluzzjoni tal-Kunsill tas-Sigurtà tan-Nazzjonijiet
Uniti 1970 (2011). 
(2)              
Fil-15 ta' Settembru 2011,
il-Kunsill tas-Sigurtà tan-Nazzjonijiet Uniti adotta
r-Riżoluzzjoni 2009 (2011) biex jippromwovi l-irkupru tal-Libja
mill-kunflitt reċenti tagħha u jibda jirtira wħud
mis-sanzjonijiet imposti taħt l-UNSCR 1970 u r-Riżoluzzjonijiet
suċċessivi. L-UNSCR 2009 toħloq eżenzjonijiet
ġodda fuq l-embargo tal-armi, tneħħi restrizzjonijiet fuq
titjiriet operati mil-Libja, u tipprovdi għal tneħħija ta'
ffriżar b'mod trasparenti u responsabbli ta' ċerti fondi
ffriżati skont l-UNSCR 1970 sabiex jingħata appoġġ
għat-tkomplija tal-attività ekonomika Il-Kunsill qiegħed iħejji
Deċiżjoni tal-PESK biex jimplimenta l-UNSCR 2009.
(3)              
Uħud minn dawn il-miżuri jaqgħu
fil-kamp ta' applikazzjoni tat-Trattat dwar il-Funzjonament tal-Unjoni Ewropea
u, għalhekk, partikolarment bil-għan li jiġi żgurat li
jiġu applikati b'mod uniformi mill-operaturi ekonomiċi fl-Istati
Membri kollha, hija meħtieġa azzjoni regolatorja fil-livell tal-UE
għall-implimentazzjoni tagħhom.
2011/0259 (NLE)
Proposta Konġunta għal
REGOLAMENT TAL-KUNSILL
li jemenda r-Regolament (UE) Nru 204/2011
dwar miżuri restrittivi fid-dawl tas-sitwazzjoni fil-Libja
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 215 tiegħu,

Wara li kkunsidra d-Deċiżjoni
tal-Kunsill 2011/ /PESK tal-[…] li temenda d-Deċiżjoni
tal-Kunsill 2011/137/PESK rigward miżuri restrittivi fid-dawl
tas-sitwazzjoni fil-Libja[1],
Wara li kkunsidra l-proposta konġunta
mir-Rappreżentant Għoli tal-Unjoni għall-Affarijiet Barranin u
l-Politika ta' Sigurtà u l-Kummissjoni Ewropea,
Billi:
(1)              
(1)        Fit-2 ta' Marzu 2011, il-Kunsill adotta
r-Regolament (UE) Nru 204/2011 dwar miżuri restrettivi fid-dawl
tas-sitwazzjoni fil-Libja[2]. 
(2)              
Flimkien mar-Riżoluzzjoni tal-Kunsill
tas-Sigurtà tan-Nazzjonijiet 2009 (2011), id-Deċiżjoni
tal-Kunsill 2011/[…]/PESK tipprovdi b'mod partikolari għal
eżenzjonijiet ġodda fuq l-embargo fuq l-armi, aġġustamenti
għall-assi ffriżati ta' ċerti entitajiet Libjani u t-tkomplija
ta' ċerti titjiriet Libjani, biex jingħata appoġġ
lill-irkupru ekonomiku tal-Libja. 
(3)              
Uħud minn dawk il-miżuri jaqgħu
fil-kamp ta' applikazzjoni tat-Trattat dwar il-Funzjonament tal-Unjoni Ewropea
u, għalhekk, b'mod partikolari bil-għan li tiġi żgurata
l-applikazzjoni uniformi tagħhom mill-operaturi ekonomiċi fl-Istati
Membri kollha, hija meħtieġa azzjoni regolatorja fil-livell tal-UE
għall-implimentazzjoni tagħhom.
(4)              
Sabiex jiġi żgurat li l-miżuri
previsti f'dan ir-Regolament ikunu effettivi, dan ir-Regolament irid
jidħol fis-seħħ minnufih,
ADOTTA DAN IR-REGOLAMENT:
Artikolu 1
Ir-Regolament (UE) Nru 204/2011 huwa
emendat kif ġej:
(1)                   
Fl-Artikolu 3 għandu jiżdied il-paragrafu
li ġej:
“6.     B’deroga mill-paragrafu 1,
l-awtoritajiet kompetenti tal-Istati Membri, kif indikat fil-websajts elenkati
fl-Anness IV, jistgħu jawtorizzaw il-forniment, lil persuni,
entitajiet jew korpi fil-Libja, ta’ assistenza teknika, finanzjament u
assistenza finanzjarja relatati mal-oġġetti u teknoloġija
elenkati fil-Lista Militari Komuni jew relatati mat-tagħmir li jista'
jintuża għal repressjoni interna, għall-assistenza tas-sigurtà
jew tad-diżarm lill-awtoritajiet Libjani, sakemm l-Istat Membru
kkonċernat ikun innotifika bil-quddiem il-ħsieb tiegħu biex
jagħti awtorizzazzjoni lill-Kumitat tas-Sanzjonijiet, u l-Kumitat
tas-Sanzjonijiet ma jkunx oġġezzjona fi żmien ħamest ijiem
ta' xogħol minn tali notifika. ”
(2)                   
L-Artikolu 4a għandu jitħassar.
(3)                   
Fl-Artikolu 5, ghandu jiddaħħal
il-paragrafu li ġej:
“4.     Il-fondi u r-riżorsi ekonomiċi
kollha li fil-[.../ … / 2011] huma sjieda, miżmuma, jew taħt
il-kontroll ta':
(a)          
Il-Bank Ċentrali tal-Libja;
(b)         
Libyan Arab Foreign Bank;
(c)          
Libyan Investment Authority; kif ukoll
(d)         
Libyan Africa Investment Portfolio,
u li jinsabu barra mil-Libja fuq [.../…/2011]
għandhom jibqgħu friżati. 
(4)                   
Għandu jiddaħħal l-Artikolu 8b
li ġej:
“Artikolu 8b
1.           B'deroga
mill-Artikolui 5(4), l-awtoritajiet kompetenti tal-Istati Membri, kif
indikat fil-websajts elenkati fl-Anness IV, jistgħu jawtorizzaw ir-rilaxx
ta’ ċerti fondi jew riżorsi ekonomiċi ffriżati, sakemm:
(a)         
il-fondi jew ir-riżorsi ekonomiċi
għandhom jintużaw għal wieħed jew aktar skopijiet li
ġejjin: 
(i)      ħtiġijiet umanitarji; 
(ii)      karburant, elettriku u ilma
għall-użu strettament tac-ċittadini; 
(iii)     il-bidu mill-ġdid tal-produzzjoni
Libjana u l-bejgħ ta' idrokarburi; 
(iv)     stabbiliment, operat jew
tisħiħ tal-istituzzjonijiet tal-gvern ċivili u
tal-infrastruttura pubblika ċivili; jew
(v)     l-iffaċilitar tat-tkomplija
tal-operazzjonijiet tas-settur bankarju, inkluż l-appoġġ jew
l-iffaċilitar tal-kummerċ internazzjonali mal-Libja;
(b)         
l-Istat Membru kkonċernat ikun ipprovda
l-avviż lill-Kumitat tas-Sanzjonijiet bil-ħsieb tiegħu li
jawtorizza aċċess għal fondi jew riżorsi ekonomiċi, u
l-Kumitat tas-Sanzjonijiet ma jkunx oġġezzjona fi żmien
ħamest ijiem ta' xogħol minn tali notifika,
(c)         
l-Istat Membru kkonċernat innotifika
lill-Kumitat tas-Sanzjonijiet li dawk il-fondi, jew riżorsi ekonomiċi
m'għandhomx isiru disponibbli lil jew għal benefiċċju ta’
kwlaunkwe persuni, entitajiet jew korpi elenkati fl-Annessi II u III.
(d)         
l-Istat Membru kkonċernat ikkonsulta
bil-quddiem mal-awtoritajiet Libjani dwar l-użu ta' tali fondi jew
riżorsi ekonomiċi; kif ukoll
(e)         
l-Istat Membru kkonċernat ikkondivida
mal-awtoritajiet Libjani n-notifika mressqa skont dan il-paragrafu u
l-awtoritajiet Libjani ma oġġezzjonaw fi żmien ħamest ijiem
ta' xogħol mir-rilaxx ta' tali fondi jew riżorsi ekonomiċi.
2.           B'deroga
mill-Artikolu 5(4) u sakemm ikun hemm ħlas dovut skont kuntratt jew
ftehim li ġie konkluż minn, jew obbligu li tqajjem għal persuna,
entità jew korp ikkonċernat, qabel id-data li fiha dik il-persuna, entità
jew korp ġew innominati mill-Kunsill tas-Sigurtà tan-Nazzjonijiet Uniti u
mill-Kumitat tas-Sanzjonijiet, l-awtoritajiet kompetenti tal-Istati Membri, kif
indikat fil-websajts elenkati fl-Anness IV, jistgħu jawtorizzaw,
taħt tali kundizzjonijiet kif iqisu xieraq, ir-rilaxx ta' ċerti fondi
jew riżorsi ekonomiċi ffriżati, jekk il-kundizzjonijiet li ġejjin
jiġu sodisfatti:
(a)     l-awtorità kompetenti kkonċernata
ddeterminat li l-ħlas mhuwiex jikser l-Artikolu 5(2) u lanqas huwa ta'
benefiċċju għal persuni, entitajiet jew korpi msemmija
fl-Artikolu 5(4);
(b)     il-Kumitat tas-Sanzjonijiet ġie
nnotifikat mill-Istat Membru relevanti dwar l-intenzjoni li jagħti
awtorizzazzjoni għaxart ijiem ta' xogħol bil-quddiem.”
Artikolu 2
L-Anness II għar-Regolament (UE)
Nru°204/2011 huwa emendat skont l-Anness għal dan ir-Regolament.
Artikolu 3
Dan ir-Regolament għandu jidħol
fis-seħħ fil-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magġmul fi.Brussell, […]
                                                                       Għall-Kunsill
                                                                       Il-President
                                                                       […]
ANNESS
Il-persuni ġuridiċi, entitajiet jew
korpi li ġejjin għandhom jitneħħew mill-lista stabbilita
fl-Anness II għar-Regolament (UE) Nru 204/2011.
1.           Il-Bank Ċentrali
tal-Libja 
2.           Libyan Investment Authority
3.           Libyan Foreign Bank
4.           Libya Africa Investment
Portfolio
[1]               ĠU L […], […].2011, p. […].
[2]               ĠU L 58, 3.03.2011, p. 1.